
HANKEDOKUMENDID
(HD / Juhised pakkujale)
„Peetri pl 3, ruumi 21-1, Narva remonditööd“

VEEBILEHEHANGE 
(Alus: Narva Linnavalitsuse Linnamajandusameti
hankekord § 2 p 5, § 4 lg 3  ja § 7)

Lugupeetud ettevõtjad, 
Käesolevaga teeb Narva Linnavalitsuse Linnamajandusamet Teile ettepaneku esitada pakkumus Peetri pl 3, ruumi 21-1, Narva remonditööd.

Riigihange [veebilehehange/ehitustööd]: „Peetri pl 3, ruumi 21-1, Narva remonditööd“ 
Hankija: Narva Linnavalitsuse Linnamajandusamet  (reg.75039729)
Hankelepingu eeldatav maksumus: 35 900,00 eurot (km-ta).
Kas riigihange on jaotatud osadeks: Ei.
Kas riigihankele on lubatud esitada alternatiivseid pakkumusi: Ei.
Kas hankija kavandab pakkujatega pärast pakkumuste esitamist läbirääkimisi pidada: Ei.
Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:
	

Jrk

	
Kõrvaldamis- ja kvalifitseerimis-
tingimused

	
Nõutav dokument

	
1.
	Pakkujal puuduvad RHS § 95 lg 1, lg 4 p 8  sätestatud kõrvaldamisalused 
	Pakkuja esitab koos pakkumusega HD 
Lisa 1 kohaselt vormistatud kinnituse. 


	
	
	

	
2.


	
Pakkuja/ühispakkujaid ning allhankelepingu alusel vahetult hankelepingu täitmises osalevad alltöövõtjad peab/peavad omama tööde teostamiseks kutsealase pädevuse vastavust järgmiste kvalifitseerimise tingimustele: Ehitusinsener, tase 6, spetsialiseerumine: hoonete ehitus.

	Pakkujal tuleb esitada pakkumusega järgmised andmed: pädeva isiku nimi, kvalifikatsioon (kutseseaduse kohane kutse), kutsetunnistuse number.

Hankija nõudmisel esitab pakkuja kirjalik nõusolek osaleda käesoleva hanke esemeks olevate tööde teostamisel.








NB! Kvalifikatsiooni nõuetele vastavuse tõendamiseks vajalikke dokumentide esitamata jätmisel (s.h. kinnitus, kutsetunnistus, loetelu vms) on hankijal õigus jätta pakkuja kvalifitseerimata RHS §98 lg 51 alusel.

RHS §98 lg 51 kohaselt kui pakkuja või taotleja ei vasta esitatud kvalifitseerimise tingimustele, jätab hankija pakkuja või taotleja kvalifitseerimata. Kvalifitseerimata jäetud pakkuja või taotleja ei osale edasises riigihankes.


Täiendavad dokumendid: 

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8  nimetatud kõrvaldamise alused (RHS § 122 lg 1 ja lg 4).

Maksuvõlgade kontroll
Maksuvõlgade kontroll toimub:
1. Pakkumuse esitamise ehk avamise tähtpäeva seisuga ning
1. Hankelepingu sõlmimise päeva seisuga (seejuures hankelepingu sõlmimise päeva määrab hankija).
Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tööde lühikirjeldus: vt Tehniline kirjeldus HD Lisa 5.
[bookmark: _Toc189289134][bookmark: _Toc238360537][bookmark: _Toc238492264]
Hankedokumentide väljastamine:
Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel www.narva.ee

Pakkumuse hinna väljendamise viis ja rahaühik: 
Pakkumuse hind väljendada ranges vastavuses ette antud vormiga (HD Lisa 6) kogusummahinnana (fixed price) käibemaksuga ja ilma, täites seejuures kõik maksumusread. Täiendavate makse- ja lepingutingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine: 
NB! Pakkumuse koostamine ja esitamine: Pakkumus koostada eesti keeles ja esitada Narva linnavalitsuse linnamajandusameti infosüsteemi kaudu (LIMIS).

Pakkuja märgib vajadusel pakkumuses, milline teave on ärisaladus ning põhjendab teabe ärisaladuseks määramist vastavalt RHS § 111 lg 5.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg ja koht: hiljemalt 18.11.2026 kell 10:00. 
Hilisemalt laekunud pakkumused ei kuulu läbivaatamisele.

Pakkumuse jõusolek: pakkumus on jõus vähemalt 90 (üheksakümmend) kalendripäeva pakkumuste esitamise tähtpäevast arvates.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse.

Hindamiskriteerium: 
Pakkumuste ainsaks hindamiskriteeriumiks on pakkumuse maksumus ilma käibemaksuta (RHS § 85 lg 4). Edukaks tunnistatakse madalaima ilma käibemaksuta hinnaga, eelnevalt vastavaks tunnistatud, pakkumus. Pakkumuse maksumuse esitada koos reserviga!

Kõigi pakkumuste tagasilükkamine: 
Kui pakkumuste avamisel selgub, et kõik esitatud pakkumused ületavad hankelepingu eeldatavat maksumust, võib hankija kõik esitatud pakkumused tagasi lükata, kontrollimata eelnevalt pakkujate kvalifikatsiooni ja esitatud pakkumuste sisulist vastavust hanketingimustele.

Riigihanke kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Tööde teostamise tähtaeg: hiljemalt 60 päevad alates lepingu sõlmimist.

Hankelepingu olulised tingimused: Hankeleping sõlmitakse vastavalt lisatud lepinguprojektile (HD Lisa 7). Tööde vastuvõtmine ning nende eest tasumine toimub ühes osas. Vaheakteerimisi ega ettemakseid pole ette nähtud. Ette antud lepingutingimused pole läbiräägitavad.

Hankelepingu sõlmimine: 
Hankeleping allkirjastatakse 5 (viie) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Objektiga tutvumine. Pakkujatelt eeldatakse enne pakkumuse tegemist objektiga tutvumist, et arvestada pakkumuses kõikide võimalike töödega.

Riigihanke eest vastutav isik:	
[bookmark: _Hlk138250535][bookmark: _Hlk138250524]Rimma Aleksejeva, Narva Linnavalitsuse Linnamajandusameti kommunaalküsimuste vanemspetsialist, tel. 56649020, e-post: rimma.aleksejeva@narva.ee 

Tehniliste küsimuste või probleemide korral pöörduda: Aleksandr Pervunin, tel 5171 223, e-post: aleksandr.pervunin@narva.ee 


Lisad 
Lisa 1. Pakkuja kinnitus 
Lisa 2. Pakkuja esindaja volikiri (vajadusel)
Lisa 3. Ühispakkumuse volikiri (vajadusel)
Lisa 4. Alltöövõtja nõusolek (vajadusel)
Lisa 5. Tehniline kirjeldus
Lisa 6. Pakkumuse maksumustabel 
Lisa 7. Hankelepingu projekt
Lisa 8. Zoroaster OÜ audit nr 23072026/AU, aruanne AR-3-01, 24.07.2026.
Lisa 9. Joonis AR-7-01 – šurfide plaan, olemasolevad vahelaetalad ja konstruktsioon.
Lisa 10. Joonis AR-7-02 – vahelaetalade remondiplaan ja lõige A–A.


 


                                                                                                                                          Lisa 1
                                                                                                                       Pakkuja kinnitus

Hankija nimi:             Narva Linnavalitsuse Linnamajandusamet
Riigihanke nimetus:	Peetri pl 3, ruumi 21-1, Narva remonditööd
Menetlusliik:	            veebilehehange/ ehitustööd 

PAKKUJA KINNITUS

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult  hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Meil on olemas kõik Töövõtulepingu täitmiseks vajalike intellektuaalsete omandite õigused ning et oleme tutvunud kohapeal kõikide pakutud objektidega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.
INFORMATSIOON PAKKUJA KOHTA

	Ärinimi:
	

	Äriregistri registrikood
	

	Tegevuskoha aadress:
	

	Telefon:
	

	E-posti aadress:
	

	Pangakonto number:
	

	Panga nimi:
	

	Kontaktisik käesoleval pakkumusel (nimi, telefon, e-posti aadress):
	



Kuupäev:	________________

Pakkuja esindaja nimi:	________________   

Esindaja allkiri:	________________





Lisa 2 
Pakkuja esindaja volikiri


Hankija nimi:		            Narva Linnavalitsuse Linnamajandusamet
Riigihanke nimetus:               Peetri pl 3, ruumi 21-1, Narva remonditööd
Menetlusliik:			veebilehehange/ehitustööd

Pakkuja nimi:
Pakkuja registrikood:

PAKKUJA ESINDAJA VOLIKIRI

Käesolevaga volitab _________________ (pakkuja ärinimi) ____________________ (volitaja nimi ja ametikoht) isikus __________________________ (volitatava ees- ja perenimi ning isikukood) olema pakkuja ametlik esindaja ja allkirjastama pakkumust ülalnimetatud riigihankele.


Volitatava allkirjanäidis: ________________________


Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.


Kuupäev:	________________

Pakkuja esindaja nimi:	________________

Esindaja allkiri:	________________


















Lisa 3  
Ühispakkumuse volikiri

Hankija nimi:		           Narva Linnavalitsuse Linnamajandusamet
Riigihanke nimetus:               Peetri pl 3, ruumi 21-1, Narva remonditööd
Menetlusliik:			veebilehehange/ehitustööd

Pakkuja nimi:
Pakkuja registrikood:

ÜHISPAKKUMUSE VOLIKIRI
Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:
	Jrk
	Pakkuja nimi
	Pakkuja registrikood
	Pakkuja aadress
	Allkirjaõigusliku isiku nimi
	Allkirjaõigusliku isiku allkiri

	1.
	
	
	
	
	

	2.
	
	
	
	
	


(vajadusel lisada või kustutada ridu)
Ühispakkujate juhtivaks pakkujaks on:
	Pakkuja nimi
	

	Pakkuja registrikood
	

	Pakkuja aadress
	

	Allkirjaõigusliku isiku nimi
	

	Allkirjaõigusliku isiku allkiri
	



Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.
Kuupäev:	________________

Pakkuja esindaja nimi:	________________

Esindaja allkiri:	________________












Lisa 4 
Alltöövõtja nõusolek

Hankija nimi:		Narva Linnavalitsuse Linnamajandusamet
Riigihanke nimetus:	Peetri pl 3, ruumi 21-1, Narva remonditööd
Menetlusliik:		veebilehehange/ehitustööd

Pakkuja nimi:
Pakkuja registrikood:

ALLTÖÖVÕTJA NÕUSOLEK

Käesolevaga ________________________ (alltöövõtja, kelle kvalifikatsioonile tuginetakse, ärinimi)
_________________ (äriregistrikood) tõendab, et on andnud _________________________ (pakkuja ärinimi) nõusoleku osaleda ülalnimetatud hankelepingu täitmisel ____________ ______________________________________ (tööde liik) osas alltöövõtjana.





Kuupäev:	________________

Pakkuja esindaja nimi:	________________

Esindaja allkiri:	________________







 













Lisa 5 
Tehniline kirjeldus

Hankija nimi:		Narva Linnavalitsuse Linnamajandusamet
Riigihanke nimetus:	Peetri pl 3, ruumi 21-1, Narva remonditööd
Menetlusliik:			veebilehehange/ehitustööd


Tehniline kirjeldus

1. Hanke ese ja eesmärk
Hanke esemeks on hoone 3. ja 4. korruse vahelise kahjustatud puitvahelae remont kabineti 21-1 piirkonnas, 4. korruse säilitatava põranda kaitse, kahjustatud kanalisatsioonipüstaku vahetamine, lokaalsed põranda- ja laetaastamistööd ning kõik vajalikud kaasnevad tööd kuni ohutu ja kasutuskõlbliku tulemuse üleandmiseni. Kabineti pindala on 29,4 m²; see ei ole samastatav remonditava vahelae mahuga.

2. Lähteolukord ja ohupiirkond
Auditi šurfis ŠL-3 tuvastati ulatuslikult pehastunud kandetalad ja muud puitelemendid ning avariiohtlik vahelaeosa. ŠL-1 ja ŠL-2 uuringualadel hinnati talad üldiselt rahuldavaks. ŠP-1 piirkonnas on varem eemaldatud vaheseina kohal põrandate kõrguslikult ebaõnnestunud liide. Vahelae kanalisatsioonipüstak on tugevalt korrodeerunud. Kuni ohutuse taastamiseni tuleb järgida auditi soovitust piirata 4. korruse WC- ja köögiruumide kasutamist. Töövõtja ei või käsitleda auditi lokaalseid avanguid kogu konstruktsiooni täieliku uuringuna.

3. Tööde ettevalmistamine
Enne tööde algust peab töövõtja tutvuma objektiga, mõõdistama tööala, kontrollima tehnovõrkude asukohti ning koostama tööde korralduse, etapiviisilise lammutamise ja ajutise toestamise lahenduse. Konstruktsioonide kandvust mõjutavate töövõtete ja vajaduse korral täiendavate tööjooniste sobivust peab kontrollima pädev ehitusinsener. Tellijaga tuleb kooskõlastada juurdepääs, tööajad, kasutajate eraldamine, müra- ja tolmutõrje, sanitaarseadmete katkestused ning jäätmekäitlus. Enne ohtlike tööde alustamist tuleb ohuala eraldada ja tagada ohutu liikumine muudes ruumides.

4. Tööde tehniline teostus
4.1 Kaitse, avamine ja ajutine toestamine
Katta kinni säilitatavad põrandad, seinad, mööbel, uksed ja tehnosüsteemid. Olemasolev akustiline ripplagi koos karkassiga demonteerida ettevaatlikult. Demonteerimise ja uue ripplae paigaldamise maht on maksumustabelis arvestatud objektipõhiselt (1 objekt). Avada kahjustatud vahelaeosa järk-järgult; enne kandvate elementide eemaldamist paigaldada kontrollitud ajutine toestus. Mitte koormata kahjustatud konstruktsioone lammutusmaterjali ega seadmetega. Dokumenteerida avamisel tegelik seisukord fotodega ja teavitada tellijat enne varjatud konstruktsioonide sulgemist.

4.2 Kandva vahelae taastamine
Asendada avariilised puittalad ja rekonstrueerida vahelae osa joonise AR-7-02 ulatuses. Maksumustabelis on vahelae ehitamise mahuks märgitud 6 m². Uued kandvad puittalad: 2 × 80 × 240 mm, tugevusklass vähemalt C24, paigaldamisel niiskussisaldus kuni 18%; talade samm ja toetussügavus lahendada joonise ning olemasoleva konstruktsiooni järgi, vajadusel pädeva projekteerija kontrolliga. Talaotsad eraldada müüritisest ruberoidist hüdroisolatsioonikihiga. Uus põrandalaud 33 × 145 mm, mineraalvill 175 mm (näidistoode Isover Premium 33 või samaväärne), tihelaudis 100 × 22 mm, prussid 50 × 45 mm ning alumine tihe laelaudis 100 × 22 mm vastavalt lõikele A–A. Säilitada võimaluse korral 4. korruse olemasolev põrandakate ja umbes 18 mm puitlaastplaat. Materjalide ja kinnituste toimivus, tuleohutus ning konstruktsioonide koormuskandevõime tuleb enne paigaldust üle kontrollida; vajadusel vormistada täpsustatud tööjoonised.

4.3 Laeviimistlus
Paigaldada vahelae alumisele küljele laelaudis ja pilliroomatt, krohvida lubikrohviga, pahteldada ning värvida. Tööde mahuks on maksumustabelis märgitud 6 m² (joonise AR-7-02 lõige A–A, kihid 8–10). Kasutada roostevabast terasest kinniteid ning ligikaudu 25 mm armeerimiskiududega lubikrohvi (näidistoode Sakret HML-1 või samaväärne). Värvisüsteemi osas tuleb enne hanke avaldamist kõrvaldada vastuolu maksumustabeli akrüülvärvi ja joonisel AR-7-02 näidatud lubivärvi vahel ning määrata üks siduv lahendus.

4.4 Põrandate ja šurfide taastamine
Korrastada varem eemaldatud vaheseina kohas erinevate põrandakonstruktsioonide liitekoht ja aluskonstruktsioon, tasandada kõrguste erinevus ning taastada olemasolevaga samaväärne põrandakate. Taastada uuringušurfide avamisel kahjustatud konstruktsioonid ja viimistlus. Taastatavad pinnad peavad sobituma olemasolevate kõrvalpindadega; tööpiirid ja viimistlusmaterjalid kooskõlastada tellijaga enne viimistlemist.

4.5 Kanalisatsioon
Asendada korrodeerunud püstak 3. korruse põrandatasandist kuni 4. korruse põrandatasandini. Enne töid määrata toru läbimõõt, materjal, ühendused, hargnemised, kinnitused ning vajalikud ajutised kasutuskatkestused. Tagada torustiku veetihedus, toimiv ühendamine olemasoleva süsteemiga, läbiviikude nõuetekohane tihendamine ja vajalik tulepüsivus. Taastada kipskartongist voodrikate koos värvitava tapeedi ja värvkattega ning paigaldada 3. korruse põranda lähedale hooldusluuk. Katsetused protokollida.

4.6 Ripplagi ja lõpetamine
Paigaldada tagasi demonteeritud akustiline ripplagi koos karkassiga. Uue akustilise ripplae paigaldamine on maksumustabelis arvestatud objektipõhiselt (1 objekt). Olemasoleva süsteemiga sobimatud või kahjustatud elemendid asendada uute, olemasoleva lae süsteemi ja välimusega sobivate elementidega. Eemaldada ajutised toestused alles pärast konstruktsioonide ohutuse kinnitamist, koristada tööala, vedada jäätmed nõuetekohasesse käitluskohta ning kõrvaldada töödega tekitatud kahjustused.
4.7 Muud remonditööd ja tehnosüsteemid
Lisaks vahelae ja sellega seotud konstruktsioonide remondile tuleb teostada maksumustabelis loetletud tööd. Töövõtja peab enne tööde alustamist kontrollima olemasolevat olukorda, täpsustama tööpiirid ja kooskõlastama tellijaga tööde teostamise viisi. 

Põrandakate ja põrandaliistud: olemasolev põrandakate eemaldada ning paigaldada uus põrandakate koos põrandaliistuga. Aluspind tuleb enne paigaldamist üle kontrollida ja vajaduse korral ette valmistada vastavalt valitud põrandakatte tootja juhistele. Uue katte liik, klass, toon, paigaldussuund ja täpne tööala tuleb enne tööde alustamist tellijaga kooskõlastada.
Seinad: teha seinte osaline remont, sealhulgas kahjustatud või lahtise viimistluse eemaldamine, aluspinna parandamine ja ettevalmistamine ning seinte värvimine. Remonditavad seinapinnad ja värvitoon tuleb kohapeal tellijaga täpsustada, et taastatud pinnad sobituksid olemasoleva viimistlusega.

Tuletõrje- ja valvesignalisatsioonisüsteemid ning kliimaseade: teostada olemasolevate süsteemide ja seadmete vajalik demonteerimine ning pärast ehitus- ja viimistlustööde lõpetamist nende paigaldamine tagasi või asendamine vastavalt tellijaga kooskõlastatud lahendusele. Enne demonteerimist fikseerida seadmete ja ühenduste olemasolev seisukord ning tähistada kaablid, ühendused ja seadmed. Tööd tuleb korraldada nii, et hoone tuleohutus- ja valvesüsteemide töökatkestus oleks võimalikult lühike; katkestused ja ajutised ohutusmeetmed kooskõlastada tellijaga. Pärast paigaldamist kontrollida süsteemide ja seadmete toimimist ning anda tellijale üle katsetuste ja kontrollide tulemused. Süsteemide täpne konfiguratsioon, seadmete arv, tehnilised näitajad ja tööde ulatus tuleb enne tööde alustamist objektil kindlaks teha.

Elektripaigaldised ja andmeside: asendada kaks (2) olemasolevat lülitit, kolm (3) pistikupesa ja kaks (2) internetipistikupesa. Enne vahetamist kontrollida olemasolevate seadmete tüüpi, paigaldusviisi, ühendusskeemi ja tehnilist seisukorda. Uued seadmed peavad sobima olemasolevate paigalduskarpide, juhtmestiku ja süsteemidega. Elektritöid võib teha vastava pädevusega isik; pärast tööde lõpetamist kontrollida ühenduste ohutust ja toimivust.
Kõikide nimetatud tööde puhul kuuluvad töövõttu vajalikud tööjõukulud, materjalid, seadmed, kaitsemeetmed, transport, paigaldus, demonteerimine, seadistamine, kontrollimine ja tööde dokumenteerimine, kui maksumustabelis või hankedokumentides ei ole sõnaselgelt sätestatud teisiti.

5. Nõuded kvaliteedile ja ohutusele
Tööde teostamisel tuleb järgida kõiki kehtivaid õigusakte ja head ehitustava,  standardeid, tehnilisi norme ja kvaliteedinõudeid. Sealhulgas nõudeid ja juhiseid, mis on sätestatud  ET ja RT kartoteekides, RYL kõikides osades ja lisades (sh RIL, LVI ).  Juhul kui lähtedokumentides ei ole sätestatud teisiti, siis tuleb kvaliteedi tagamiseks järgida RYL klass II nõudeid.
Tööd peavad vastama kehtivatele ehitus-, tööohutus-, tuleohutus- ja jäätmekäitlusnõuetele, asjakohastele standarditele, tootjate paigaldusjuhistele ning kooskõlastatud tööjoonistele. Ehitustööde teostaja vastutab ajutise toestamise ja säilitatavate konstruktsioonide stabiilsuse eest. Muudatused kandvates lahendustes kooskõlastatakse eelnevalt tellija ja pädeva spetsialistiga. Tööd toimuvad kasutatavas büroohoones: tagada tolmukindlad piirded, tuleohutus, müra piiramine, evakuatsiooniteede vaba läbipääs ning vajadusel vee- ja kanalisatsioonisüsteemi ajutine sulgemine.

6. Tööde dokumenteerimine
Töövõtja esitab enne katmist fotod ja mõõdistused avatud konstruktsioonidest, puidu tugevusklassi ja niiskussisalduse tõendid, kasutatud materjalide tootelehed, vajaduse korral täpsustatud tööjoonised, torustiku katsetuste akti, kaetud tööde aktid, jäätmete üleandmise tõendid ning tööde üleandmise-vastuvõtmise akti. Tellija peab saama kontrollida vahelae ja torustiku varjatud töid enne sulgemist. Töö võetakse vastu, kui puudused on kõrvaldatud, taastatud pinnad on viimistletud ja ruumide ohutu kasutamine on kinnitatud. Tuletõrje- ja valvesignalisatsioonisüsteemide ning kliimaseadme kohta tuleb esitada teostatud tööde kirjeldus, vajaduse korral seadmete ja ühenduste loetelu ning süsteemide toimivuse kontrollimise tulemused. Elektri- ja andmesidepunktide asendamise kohta tuleb esitada tehtud tööde ja kontrolli dokumentatsioon.
7. Tööde teostamise tähtaeg: 

Ehitustööd peavad olema lõpetatud hiljemalt 60 päeva pärast lepingu sõlmimist. 

8. Märkused
Pakkumus peab sisaldama kõiki kirjeldatud töödeks vajalikke materjale, transporti, tellinguid ja töölavasid, ajutist toestamist, kaitset, jäätmekäitlust, dokumenteerimist, katsetusi, tööjooniseid ja lõppkoristust. Pakkumuses tuleb eraldi näidata ühikuhinnad ja kogumaksumus ilma käibemaksuta, käibemaks ning kogumaksumus koos käibemaksuga. Varjatud lisakahjustuste korral tuleb töö peatada asjaomases piirkonnas, dokumenteerida leid ning esitada enne lisatöö tegemist põhjendatud muudatusettepanek ja maksumus. Lisatööde tellimine toimub üksnes lepingus ja riigihanke õigusnormides lubatud korras. 

Töövõtja kohustuseks on ehitustööde käigus Hankija vajaduste ja soovide väljaselgitamine ja nendega arvestamine. Juhul kui Hankija soovid ei ole otstarbekad või ei vasta kehtivatele seadustele ja normidele kohustub Töövõtja andma Hankijale professionaalse selgituse ja hinnangu ning võimalusel leidma lahenduse mis rahuldaks Hankija soove ja ei oleks vastuolus kehtivate normide ja seadustega. Töövõtja ei ole kohustatud sisse viima selliseid Hankija parandusi, mis lähevad vastuollu kehtivate seaduste ja normidega.

Pakkujal on võimalus tutvuda objektiga kohapeal. Ehitusobjektiga tutvumise aeg tuleb eelnevalt kokku leppida Linnamajandusameti ehituse vanemspetsialistiga Igor Aal, kontakttelefon 56157298 (kell 8:00-16:00).

9. Alusdokumendid
9.1. Zoroaster OÜ audit nr 23072026/AU, aruanne AR-3-01, 24.07.2026.
9.2. Joonis AR-7-01 – šurfide plaan, olemasolevad vahelaetalad ja konstruktsioon.
9.3. Joonis AR-7-02 – vahelaetalade remondiplaan ja lõige A–A.




























Lisa 6
Pakkumuse maksumustabel

Hankija nimi:		Narva Linnavalitsuse Linnamajandusamet
Riigihanke nimetus:	Peetri pl 3, ruumi 21-1, Narva remonditööd
Menetlusliik:			veebilehehange/ehitustööd


Pakkumuse maksumustabel on lisatud eraldi failina. Pakkumuse maksumuse esitada koos reserviga!









































Lisa 7
Hankelepingu projekt

EHITUSTÖÖDE TÖÖVÕTULEPING nr 
Kuupäev digiallkirjas	
								
1. LEPINGU POOLED 

Tellija
Nimi					           Narva Linnavalitsuse 
                                                                      Linnamajandusamet
Asutuse registrikood 				75039729
Asukoht					Peetri plats 3, 20308 Narva
Telefon 					359 9155
E-post 						linnamajandus@narva.ee
Esindaja					Natalja Šibalova, direktor 
Esinduse alus 					Ameti põhimäärus

Töövõtja		
Nimi										
Äriregistri kood						 		
Asukoht                                                    			      
Telefon 									
E-post 						       	
Esindaja                                                       	
Esinduse alus		                                   
				
Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva ehitustööde töövõtulepingu (edaspidi „Leping“), võttes aluseks veebilehehanke „Peetri pl 3, ruumi 21-1, Narva remonditööd“ (LIMIS süsteemis hanketeade nr xx) tulemused (LMA xx hankekomisjoni protokoll), olles kokku leppinud alljärgnevas:

2. LEPINGU ESE
Käesoleva töövõtulepingu (edaspidi: Leping) esemeks on Peetri pl 3, ruumi 21-1, Narva remonditööde teostamine, vastavalt Tellija juhistele, Lepingu dokumentidele (edaspidi: Tööd) ) ja Lepingu Lisas 1 „Lepingu eelarve“ ja Lisas 2 „Tehniline kirjeldus“sätestatud mahus.
2.2. Lepingu tõlgendamisel ja täitmisel juhinduvad Pooled lisaks Lepingu dokumentides sätestatule Töövõtja poolt esitatud pakkumuses, muudes ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust. 
2.3.Tööde maht ja Tööle kehtestatud nõuded on toodud veebilehehanke hankedokumentides, tehnilises osas eelkõige tehnilises kirjelduses.  
2.4. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud projekteerimis-, ehitus- ja abitööd, samuti muud tööd ja võtma võimalikud ehitusriskid Tellija eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt veebilehehankest, Töövõtja ametialasest professionaalsusest ja heast ehitustavast, vajalikud Töö nõuetekohaseks teostamiseks ja ehitusobjekti kasutusele võtmiseks. 
2.5.Töövõtja kinnitab, et:
1) ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks;
2) ta on täielikult teadlik kõikidest Tööga seonduvatest õigusaktidest, kehtestatud ehituseeskirjadest, -normatiividest ja –standarditest, ametkondlikest määrustest ja muudest dokumentidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata. 

3.         LEPINGU DOKUMENDID
3. Lepingu dokumendid 
3.1 Tööd teostatakse vastavalt Lepingule ja järgnevalt loetletud, nende pädevusjärjekorras antud Lepingu dokumentidele: 
3.1.1. Veebilehehange hankedokumendid.
3.1.2. käesolev Leping, 
3.1.3. Lisa 1. Lepingu eelarve.
3.1.4. Lisa 2. Tehniline kirjeldus.
3.1.6. “Ehituse töövõtulepingute üldised tingimused (ETÜ 2013)” käesolevast Lepingust tulenevate erisustega; 
3.1.7. Töövõtja poolt hankemenetlusel esitatud pakkumuse muud dokumendid. 
3.2. Kõik Lepingu dokumendid täiendavad üksteist. Ükskõik millises dokumendis mainitud kohustus, tingimus või nõue on Pooltele siduv. 
3.3. Tegemist on siduva eelarvega hankelepinguga. Töövõtjale on Töö teostamise aluseks kogu informatsioon, mis sisaldub hanke alusdokumentides. 

4. TÄHTAEG 
4.1. Lepingu täitmise tähtaeg on hiljemalt 60 päevad alates lepingu sõlmimist. 
4.2. Töövõtja esitab kirjalikult 3 (kolme) tööpäeva jooksul, Lepingu allkirjastamisele järgnevast kalendripäevast arvates, Tellijale kooskõlastamiseks "Tööde teostamise  ajakava" kahes originaaleksemplaris, milles esitatakse kronoloogilises järjekorras Lepingu eesmärgi saavutamiseks sooritatavate tööde ja toimingute lühikirjeldus. "Tööde teostamise ajakava" detailsusastme määrab Tellija.
4.3. Tellija poolt kirjalikult kooskõlastatud "Tööde teostamise ajakavas" sätestatud tähtajad on Töövõtjale siduvad ning nende mittejärgimisel võib Tellija kohaldada Lepingus sätestatud  leppetrahve. Kooskõlastamise järgselt muutub Tööde teostamise ajakava Lepingu lahutamatuks osaks. 
4.4. Tööde lõpliku valmiduse tähtpäevaks peavad kõik tööd olema lõpetatud, Tööde üleandmis-vastuvõtuakt peab olema Tellija poolt kinnitatud. 

5. LEPINGU HIND
5.1.  Käesoleva Lepingu hind on määratud Töövõtja pakkumuse ning moodustab ilma käibemaksuta xxxx, mis sisaldab reservi  5% lepingu hinnast (xxx) eurot ilma käibemaksuta (edaspidi ka Lepingu hind). Hinnale lisandub seadusega ettenähtud käibemaks. Lepingu eelarves näidatud reservsummat käsutab Tellija vastavalt vajadusele. Reservsummat võib kasutada uute ettenägematute tööde tellimiseks ja/või Lepingu eelarves nimetatud tööde mahtude suurendamise korral. Lepingu hind tasutakse Töövõtjale kahes osas.
5.2. Lepingu hind on Töövõtjale siduv. Töövõtjal ei ole õigust nõuda mingite kulude hüvitamist lisaks Lepingu hinnale. Seega on Lepingu hind lõplik, olles sõltumatu Töövõtja maksu- või muude avalik-õiguslike rahaliste kohustuste võimalikust suurenemisest. Ka maksuriske kannab täies ulatuses Töövõtja. 
5.3. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 6.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele. Lepingu hind on Pooltele lõplik ja siduv kogu Lepingu perioodil. 
5.4. Töövõtjal ei ole õigust nõuda Tellijalt ettemaksu tegemist. Tellija tasub Töövõtjale arveldusarvele teostatud Tööde eest ühes osas Tellija poolt allkirjastatud Tööde kirjaliku üleandmise-vastuvõtmise akti põhjal koostatud e-arve alusel. 
5.5. Tellija maksetähtaeg on 21 (kakskümmend üks) kalendripäeva alates vastava e-arve kättesaamisest Tellija poolt.
5.6. Tellija kirjalikul nõudmisel tehtavad Lisatööd, mille tegemine ei kuulu Töövõtja kohustuste hulka, fikseeritakse kirjalikult koos vastavate Töö kirjeldusega Lepingu lisana ning Tellija tasub Töövõtjale Lisatöö eest üksnes juhul, kui Pooled on selles eelnevalt kirjalikult kokku leppinud. Tellija ei ole kohustatud aktsepteerima ega hüvitama ühtegi Töövõtja poolt tehtud Lisatööga seotud kulutust, kui Pooled ei ole selles eelnevalt kirjalikult kokku leppinud.
5.7. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. 
5.8. Tellijal on õigus nõuda Töövõtjalt ettenägematute teenuse osutamist/tööde teostamist lepingu objektidel. Lepingus sätestatud ettenägematute teenuse/tööde summat(reserv)  kasutatakse juhul, kui Lepingu täitmise käigus ilmneb vajadus ettenägematute teenuse/tööde tellimiseks.
5.9. Lepingu eelarves näidatud reservsummat  käsutab Tellija vastavalt vajadusele. Töövõtjal ei ole õigust nõuda Tellijalt reservsumma kasutamist. 
5.10. Töövõtjal ei ole õigust nõuda Lepingu hinda ületavate kulutuste hüvitamist, kui Pooled ei ole selles eraldi kirjalikult kokku leppinud.

5. TÖÖDE ÜLEANDMINE 
6.1. Tööde üleandmine ja vastuvõtmine toimub ühes osas, sellekohase üleandmise-vastuvõtmise aktiga, peale Töövõtja kõigi Lepinguliste kohustuste täitmist. 
6.2. Tööde üleandmise kohta esitatud akti allakirjutamise järgselt tekib Töövõtjal õigus esitada Tellijale üleantud Tööde maksumust hõlmav masintöödeldav e-arve.
6.3. Tööde üleandmiseks esitab Töövõtja, Tööde lõpetamisele järgneva esimese töönädala jooksul, Tellijale enda poolt eelnevalt allkirjastatud üleandmise-vastuvõtmise akti kahes eksemplaris. Koos Tööde üleandmise-vastuvõtmise aktiga esitatakse Tellijale ehitusjäätmete nõuetekohast käitlemist tõendav dokument. Eelnimetatud dokumendi mitteesitamisel kuulub Tööde üleandmise-vastuvõtmise akt tagastamisele.
6.4. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Pärast puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. 
6.4. Töövõtja kooskõlastab Tellijaga Teostatud Tööde Akti vormi enne selle esmakordset esitamist
6.5. Tellija on kohustatud vastava üleandmise-vastuvõtmise akti 5 (viie) tööpäeva jooksul, selle kättesaamisest arvates, allakirjutatult Töövõtjale tagastama. Tööde vastuvõtmisest keeldumise korral peab Tellija eelnimetatud tähtaja jooksul esitama Töövõtjale motiveeritud vastuväite vastuvõtmisest keeldumise kohta.
6.6. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine. 
6.7. Töövõtja tasunõue muutub sissenõutavaks pärast Tellija poolt tööde Töövõtja arve aktsepteerimist. Tellija maksetähtaeg on 21 (kakskümmend üks) kalendripäeva, vastava arve kättesaamisest arvates. Töövõtjal puudub õigus nõuda Tellijalt ettemaksu tegemist. 
6.8. Töövõtja peab enne tööde üleandmise-vastuvõtmise akti allakirjutamist kontrollima kõiki süsteeme. 

1. TÖÖVÕTJA KOHUSTUSED 
0. Töövõtja on kohustatud :
0. Teostama kõik Tööd, mis on määratletud Lepingu dokumentides ja selle Lisades, kandes seejuures kõik Töödeks vajalikud otsesed ja kaudsed kulutused. Kui Pooled ei ole teisiti kokku leppinud, laieneb teostamiskohustus ka nendele töödele ja toimingutele, mis ei ole Lepingus või selle Lisades sätestatud, kuid millised oma olemusest lähtuvalt kuuluvad käesoleva Lepinguga seotud Tööde hulka ning mille tegemine on vajalik Lepingu eesmärgi saavutamiseks;
0. Koostama ja vormistama Tööde alustamiseks nõutavad dokumendid;
0. Andma Tellijale Tööde käigust aru tema esimesel nõudmisel;
0. Hankima kõik Tööde teostamiseks vajalikud materjalid vastavalt Lepingu dokumentatsioonile; kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;
0. Vastutama Tööde teostamisel kasutatud materjali kvaliteedi eest;
0. Kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;
0. Tellija nõudel on Töövõtja kohustatud tegema lisa- ja muudatustöid, s.o. Töödele täiendavaid töid (edaspidi nimetatud “Lisatööd”) või Töödena Lepingus ettenähtud töid esialgselt ettenähtust erinevatel – muudetud tingimustel (edaspidi nimetatud “Muudatustööd”). Kui Muudatus- või Lisatööd toovad kaasa Tööde maksumuse kallinemise, kohustuvad Pooled enne vastavate tööde teostamist leppima kirjalikult kokku tasus nende eest ning dokumentatsioon ning tegevused muudatuse fikseerimiseks on järgmised:
6. Muudatuse vajalikkuse tuvastamine ehituskoosolekul ja selle protokollimine;
6. Ehitajapoolse hinnapakkumuse esitamine, näidates ära ärajäävad ja lisanduvad tööd;
6. Pakkumuse heakskiitmine Tellija ja projekteerija poolt.
0. Töövõtja kohustub pidama Ehitustööde kohta vormikohast ehituspäevikut, kus fikseerib jooksvalt Ehitustööde faktilise teostamise ja kulgemise. Samuti vastutab Töövõtja muude ehitamise tehniliste dokumentide nõuetekohase koostamise ja säilitamise eest. Töövõtja kohustub esitama ehituspäeviku igapäevaselt Tellijale allkirjastamiseks. 
0. Andma Tellijale üle majandus- ja taristuministri 04.09.2015 määruse nr 115 nõuetele vastava dokumentatsiooni (tööde vastuvõtuaktid, kaetud tööde aktid, ehitusmaterjalid ja konstruktsioonide vastavustunnistused jms.) ühes eksemplaris paberkandjal.
0. Töövõtja kannab Tööde juhusliku hävimise ja kahjustumise riisikot kuni Tööde lõpliku vastuvõtmiseni Tellija poolt;
0. Arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul, kui Tellija poolt antud juhised ohustavad Tööde kvaliteeti või muus osas takistavad Lepingu kohast täitmist, on Töövõtja kohustatud Tellijale sellest viivitamata, st mitte hiljem kui 1 (ühe) tööpäeva jooksul kirjalikult teatama. 
0. Teavitamiskohustuse rikkumisel vastutab Töövõtja Tellija poolt antud juhiste järgimisest põhjustatud tagajärgede eest;
0. Eeldatakse, et Töövõtja teostab kõik Lepingus kokkulepitud Tööd isiklikult. Muude alltöövõtjate kasutamine, keda ei olnud Töövõtja pakkumuses nimetatud, on lubatud vaid Tellija kirjalikul nõusolekul. Töövõtja on kohustatud eelnevalt kooskõlastama Tellijaga kõik alltöövõtjad, keda Töövõtja kavatseb kasutada Lepingu täitmiseks. Tellija ees jääb Lepingust tulenevate kohustuste nõuetekohase täitmise, sh selliste, mille tegemiseks on Töövõtja kasutanud alltöövõtjaid, eest vastutavaks Töövõtja;
0. Koristama ja vedama ära töömaal tekkinud ehitusprahi ning tagama heakorra tööde teostamise piirkonnas, hoidma tööde teostamise ajal korras ehitusplatsi ja selle vahetu ümbruse, hoidma sõidu- ja kõnniteed vabad ehitusmaterjalidest, jääkmaterjalidest; esitama Tellijale tõendi selle kohta, et käesolevas punktis nimetatud jäätmed on viidud selleks ettenähtud jäätmekäitluskohta;
0. Töövõtja ei vastuta vigade ja puuduste eest üksnes juhul, kui need tekkisid Tellija tahtliku tegevuse tagajärjel;
0. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
0. Järgima Tellija poolt kooskõlastatud Tööde teostamise tähtaegu;
0. Juhinduma tööde teostamisel ehitusseadustikust ja selle alusel kehtestatud normidest ning EV kehtivatest kõrgendatud kvaliteedistandarditest; 
0. Arvestama tööde teostamisel kehtivate tervisekaitsenõuetega;
0. Tagama Lepingu kehtivuse perioodil Tööde teostamiseks vajalike tegevuslubade, registreeringute, kooskõlastuste jm dokumentide olemasolu. Vajadusel hankima viivitamatult nõutavad litsentsid ja load omal kulul ja vastutusel;
0. Kasutama Tööde teostamisel vaid kvalifitseeritud tööjõudu. Kvalifikatsiooni vastavuse hindamisel lähtutakse kehtivast kutsestandardist;
0. Tagama Tellija eesmärgi saavutamine Töövõtja materjalidest ja riisikol;
0. Võimaldama Tellijal igal ajal teostada kontrolli tehtava Tööde mahu ja kvaliteedi vastavuse üle;
0. Töövõtja kohustub kahe aasta jooksul, Tööde lõpliku vastuvõtmise kuupäevast arvates, kõrvaldama Töödes esinevad puudused (Töövõtugarantii);
0. Töövõtja kohustub kahe aasta jooksul, Tööde lõpliku vastuvõtmise kuupäevast arvates, viima Töö vastavusse muutunud standardite ja õigusaktide nõuetega, mis takistavad Töö eesmärgipärast kasutamist;
0. Töövõtja tagastab Lepingu lõppemisele järgneva töönädala jooksul Tellijale dokumendid ja esemed, mis ta Lepingu täitmiseks või sellega seoses on saanud.
0.       Töövõtja õigused:
1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
1. Saada Tellijalt Lepingu täitmisel mõistlikult vajalikku kaasabi (juhised, nõusolekud jms);
1. Esitada kirjalikult motiveeritud vastuväide, kui Tellija õigustamatult keeldub nõuetekohaselt teostatud Tööde vastuvõtmisest.

1. TELLIJA KOHUSTUSED JA ÕIGUSED
1.      Tellija on kohustatud:
0. Tasuma Töövõtjale nõuetekohaselt teostatud ja vastuvõetud Tööde eest vastavalt Lepingus sätestatud tingimustele ja korrale;
0. Vastu võtma Töövõtja  poolt  vastuvõtmiseks esitatud  kvaliteetsed  valmis  Tööd  ettenähtud tähtajal;
0. 5 (viie) tööpäeva jooksul, kättesaamisest arvates, aktsepteerima või lükkama tagasi Tööde üle-andmise-vastuvõtmise akti.
1.       Tellija õigused:
1. Teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;
1. Kui Tööde tegemise ajal on ilmselt selge, et Tööd ei tehta nõuetekohaselt, siis on Tellijal õigus määrata Töövõtjale vajalik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja parandamine ülesandeks kolmandale isikule Töövõtja arvel;
1. Kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Leping üles öelda/taganeda ja nõuda kahjude hüvitamist;
1. Keelduda Tööde eest tasumisest, kui Töövõtja ei täida endale Lepinguga võetud kohustusi;
1. Nõuda Töövõtja töötajate või alltöövõtja väljavahetamist, kui konkreetses töölõigus Töövõtja süül ehitusnormide või kvaliteedinõuete eiramine või mahajäämus Töö teostamise graafikust seab Tellija hinnangul ohtu Lepingu tingimuste (tähtaeg, maksumus jne) täitmise.

1. POOLTE ESINDAJAD 
9.1. Tellija esindaja: Igor Aal, kontakttelefon 56157298, igor.aal@narva.ee.
9.2. Töövõtja esindaja:, tel. ; e-post:
	
10. PUUDUSED TÖÖDES 
10.1. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Puudused töödes märgitakse vastavasse akti. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. 

11.  GARANTIID JA TAGATISED 
11.1  Garantiiajaperioodil (2 aastat) tuvastatud puuduste kõrvaldamisele asub Töövõtja omal kulul hiljemalt kümne (10) tööpäeva jooksul peale kirjaliku teate saamist Tellijalt, kui Poolte vahel pole kokku lepitud teisiti. Töövõtja on kohustatud kõrvaldama Ehitustööde defektid, puudused ja tegematajätmised jms (edaspidi vaegtööd), millised ilmnevad garantiiperioodil. Kui Tellija ise likvideerib Vaegtööd jms., hüvitab Töövõtja Tellijale nimetatud tööde teostamisega seonduvad kulud vastavalt Tellija poolt esitatud arvetele.
11.2. Tellijal ei ole õigust kõrvaldada puudusi, vaegtöid, praaktöid jms., välja arvatud juhul, kui Tellija on sellise töö vajadusest Töövõtjale teatanud ja viimane ei ole esitanud vaegtööde likvideerimise graafikut viie (5) tööpäeva jooksul või vastavalt p. 11.1. asunud puudusi kõrvaldama. Sellisel juhul on Tellijal õigus kõrvaldada vaegtööd ise või anda vaegtööde kõrvaldamine  kolmandatele isikutele Töövõtja kulul kasutades garantiiaegset tagatist juhul kui Töövõtja ei nõustu ise vaegtööde kõrvaldamise eest tasuma.
11.3. Garantiiperioodi möödumine ei vabasta Töövõtjat garantiikohustuste täitmisest, kui Tellija on Töövõtjat kirjalikult informeerinud Vaegtöödest enne garantiiperioodi lõppu.

12.  LEPINGU MUUTMINE 
12.1 Lepingut saab muuta Poolte kirjalikul kokkuleppel, lepingus või riigihangete seaduses sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.
12.2 Lepingut võib muuta ja täiendada RHS sätestatud juhtudel.
12.3 Kui seda tingivad objektiivsed ja põhjendatud asjaolud, siis poolte kokkuleppel võib hankelepingut muuta üksnes RHS §-is 123 sätestatud juhtudel ja alustel, s.h. suurendada või vähendada lepingu hinda, kasutada lepinguga ettenähtud reserv ettenägematu tööde teostamiseks, pikendada tööde teostamise tähtaega, kui seda põhjustavad objektiivsed asjaolud (nt mahtude suurendamine, ilmatingimused jt) jt.
12.4 Töövõtjal on õigus taotleda Lepingu tingimuste muutmist Tööde teostamise tähtaegade osas, kui täitmise viivitus Lepingus kokkulepitud tähtaegade suhtes on tekkinud Vääramatu jõu mõjul.
12.5 Tellija võib ühepoolselt suurendada või vähendada Lepingu kehtivuse perioodil tööde mahtusid Lepingu eelarves ette nähtud reservsumma ulatuses. Reservi kasutamisel juhinduvad pooled RHS sättest.

13.  LEPINGU LÕPPEMINE 
13.1 Leping jõustub sellele allakirjutamise hetkest. Leping lõpeb lepinguliste kohustuste täieliku ja nõuetekohase täitmisega Poolte poolt  garantiiaja ja garantiitööde teostamise möödumisel. 
13.2. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.
13.3. Tellijal on õigus Lepingust taganeda: 
13.3.1. kui Töövõtja ei asu õigeaegselt Lepingut täitma ning tööde lõpetamine tähtajaks muutub ilmselt võimatuks;
13.3.2. kui Töövõtja teeb töid aeglaselt ning tööde lõpetamine tähtajaks muutub ilmselt võimatuks; 
13.3.3. kui Töövõtja teostab töid vastuolus Lepinguga, kehtestatud ehituseeskirjade, -normatiivide või –standardite või kehtiva seadusandlusega; 
13.3.4. kui Töövõtja vaatamata Tellija juhistele ja märkustele teostab töid ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms.; 
13.3.5. kui Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul, mis ei või olla lühem kui seitse (7) päeva; 
11.3.3. kui Töövõtja suhtes on tehtud pankrotiotsus; 
11.3.4. kui Töövõtja ei vii Lepingutingimustele mittevastavaid töid Lepingutingimustega vastavusse või viivitab oluliselt (üle visteist (15) päeva) töö Lepingutingimustega vastavusse viimisega; 
11.3.5. kui Lepingu täitmise ajal kaotavad Töövõtjale väljastatud ja lepinguliste tööde teostamiseks vajalikud registreeringud või tegevusload kehtivuse ja Töövõtja ei võta ette toiminguid nende pikendamiseks või uute väljastamiseks.
 
14. VASTUTUS LEPINGU RIKKUMISE EEST 
14.1. Pooled kannavad varalist vastutust käesoleva Lepingu mittetäitmisega või mittekohase täitmisega teisele poolele tekitatud kahjude eest Eesti Vabariigi seadustes ja käesolevas lepingus ettenähtud juhtudel. 
14.2 Töövõtjal on õigus nõuda Tellijalt maksetähtaegade rikkumise eest viivist 0,2% makse summast iga viivitatud tööpäeva eest, kuid mitte üle 30% hilinenud makse summast.
14.3 Töövõtja viivisenõue Tellija vastu peab olema esitatud hiljemalt 30 (kolmekümne)
kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.
14.4 Tellijal on õigus nõuda Töövõtjalt Tööde teostamise  ajakavas sätestatud Tööde tegemise või üleandmise lõpptähtaja ületamise eest leppetrahvi kuni 0,2% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.
14.5 Igakordse lepingulise kohustuse rikkumise eest, mida ei ole Lepingu p 14.4 ja 14.6 nimetatud, on Tellijal õigus nõuda Töövõtjalt leppetrahvi kuni 2% (juhul kui Tellija on määranud leppetrahvi) Lepingu hinnast, kuid kokku mitte üle 30 % käesoleva Lepingu hinnast.
14.6 Lepingulise kohustuse rikkumise eest, millega kaasneb Lepingu ülesütlemine või taganemine õiguskaitsevahendina, on Tellijal õigus nõuda Töövõtjalt leppetrahvi kuni 10% Lepingu hinnast. 
14.7 Lepingu punktide 14.4-14.6. kohaldamise aluseks olev lepingurikkumine fikseeritakse 
Tellija poolse Lepingu mittekohase täitmise aktiga. Leppetrahvi rakendamise korral on Tellija kohustatud teavitama Töövõtjat leppetrahvi nõudmisest hiljemalt neljateistkümne (14) päeva pärast kohustuse rikkumise avastamist. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul Tellija otsusel ei vabasta Töövõtjat leppetrahvi maksmise kohustusest.
14.8 . Tellijal on õigus pidada Lepingu punktides 14.4-14.6 sätestatud korras arvutatud 
leppetrahvid kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist. Tellijal on õigus leppetrahv tasaarvestada Töövõtjale tasumata arvetega Lepingu p-s  14.7 alusel koostatud akti alusel. 

15. VÄÄRAMATU JÕUD 
15.1. Lepingupooled ei vastuta Lepinguga võetud kohustuste täitmata jätmise eest, kui Lepingu täitmata jätmine on tingitud vääramatust jõust. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist. 
15.2. Pool, kelle tegevus lepingujärgsete kohustuste täimisel on takistatud vääramatu jõu asjaolude tõttu, on kohustatud sellest koheselt teisele Poolele kirjalikult teatama kolme (3) päeva jooksul. 

16. INFORMATSIOON 
16.1. Lepingupool kohustub teist poolt informeerima kõikidest olulistest asjaoludest, mis võivad mõjutada või takistada käesolevas Lepingus sätestatud kohustuste täitmist või õiguste realiseerimist. 
16.2. Kõik käesoleva Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas käesoleva Lepinguga esitatuks, kui need teated on Poolele edastatud elektronposti (kinnitusega, et adressaat sai e-kirja kätte) või kirja teel ehk antud teisele Poolele üle allkirja vastu Lepingus toodud või Poole poolt pärast Lepingu sõlmimist kirjalikult teatatud kontaktaadressil. 
16.3. Ühe Poole poolt käesoleva sätte rikkumisel käsitletakse teise Poole saadetud teadet käesolevas Lepingus fikseeritud aadressile või faksile kohasel viisil saadetud teatena. 

17. VAIDLUSTE LAHENDAMINE 
17.1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel. 
17.2. Juhul kui läbirääkimiste teel ei õnnestu kokkulepet saavutada, siis lahendatakse vaidlus Eesti Vabariigi seadusandlusega ettenähtud korras Viru Maakohtus. Lepingu sisule kohaldatakse Eesti Vabariigi seadusandlust. 



18. NÕUPIDAMISED JA KOOSOLEKUD 
18.1. Koosolekud toimuvad ühe Poole nõudmisel mitte hiljem kui kolme (3) tööpäeva jooksul alates sellekohase kirjaliku teate esitamisest teisele Poolele, juhul kui ei ole kirjalikult kokku lepitud teisiti.
18.3.Koosolekute kohta koostatakse koosoleku protokollid, mis allkirjastatakse Poolte volitatud esindajate poolt. Koosolekuid juhatab Tellija ja protokollib Töövõtja. Protokollija peab protokollid vormistama ja kõigile vastaval koosolekul osalenud isikutele kooskõlastamiseks edastama kolme (3) tööpäeva jooksul koosoleku toimumisest. Kui kolme (3) tööpäeva jooksul kooskõlastamiseks esitatud protokollile vastuväiteid ei esitata, loetakse protokoll kooskõlastatuks. Kooskõlastatud protokollid allkirjastatakse Poolte volitatud esindajate poolt hiljemalt üks (1) nädal pärast koosoleku toimumist. Protokolli originaaleksemplarid esitab Poolte volitatud esindajatele allkirjastamiseks koosoleku protokollija. Poolte volitatud esindajate poolt allkirjastatud koosolekute protokollid muutuvad automaatselt Lepingu Lisadeks. 

19. LÕPPSÄTTED
19.1. Töövõtja kinnitab, et Tellija on võimaldanud tutvuda enne Lepingu sõlmimist Tööde teostamiseks nõutavate andmetega ning esitanud kõik Tööde teostamiseks vajalikud dokumendid. 

20. POOLTE ALLKIRJAD 

Tellija esindaja: 					Töövõtja esindaja:			

(allkirjastatud digitaalselt) 		            (allkirjastatud digitaalselt) 
____________________				 ____________________



